อยากสอบถามวิธีรักษาอาการ หนังหุ้มอวัยวะเพศชายบริเวณปลายแห้งและแตกของหนังครับมีอาการเจ็บเหมือนจะอักเสบครับ ควรรักษาด้วยวิธีไหนหรอครับ
สวัสดีค่ะ อาการที่หนังหุ้มปลายอวัยวะเพศแห้งแตกและมีอาการเจ็บดังกล่าวมานั้น ควรหาสาเหตุที่แน่ชัดก่อน และรักษาตามสาเหตุนั้นๆ โดยสาเหตุที่เป็นไปได้เช่น โรคติดต่อทางเพศสัมพันธ์ที่ทำให้มีการระคายเคืองหรือมีตุ่ม/ผื่นที่อวัยวะเพศต่างๆเช่น หนองใน แผลริมอ่อน ซิฟิลิซ หูด เริมอวัยวะเพศ สาเหตุอื่นๆเช่น ผิวแห้งจากการล้างบ่อย หรือการใช้สารที่ก่อให้เกิดการระคายเคือง ผื่นแพ้ผิวหนังจากการสัมผัสสารที่แพ้เช่นสบู่ ผื่นแพ้ผิวหนังจากโรคภูมิแพ้ เกิดจากการเสียดสีบ่อยๆเช่นใส่เสื้อผ้าที่รัดหรืออับชื้น การติดเชื้อราที่เยื่อบุอวัยวะเพศ เป็นต้นดังนั้นควรพบแพทย์เพื่อตรวจคัดกรองโรคติดต่อทางเพศสัมพันธ์ และตรวจร่างกายให้ได้สาเหตุที่แน่ชัดก่อน เบื้องต้น งดการมีเพศสัมพันธ์ ใส่เสื้อผ้าระบายอากาศได้ดีไม่อับชื้น กินยาแก้ปวดเพื่อบรรเทาอาการได้ ใช้น้ำเปล่าสะอาดล้างเบาๆเท่านั้น ไม่ไปแกะเกา และหากเจ็บปวดมาก มีเลือดหรือหนองไหลจากแผล ปัสสาวะแสบขัด อาจเป็นการติดเชื้อรุนแรง ให้รีบไปพบแพทย์